PATVIRTINTA

 Sedos Vytauto Mačernio gimnazijos

 gimnazijos direktoriaus įsakymu 2025-01-10

Nr. V1-18

**SEDOS VYTAUTO MAČERNIO GIMNAZIJOS**

**METODINĖS TARYBOS**

**VEIKLOS PLANAS**

**2025 m.**

1. **TIKSLAS.**

Koordinuoti metodinių grupių veiklą, siekiant gerinti pamokos kokybę, mokinių individualią pažangą bei kurti saugią aplinką, stiprinti prevencinę veiklą.

 **UŽDAVINIAI:**

1. Skleisti metodines ir dalykines naujoves.
2. Užtikrinti patirtinį mokytojų mokymąsi, ieškant mokomųjų dalykų integravimo, mokinių kūrybiškumo, lyderystės ugdymo galimybių.
3. Inicijuoti tikslingą, gimnazijos veiklos tikslus, uždavinius ir gimnazijos bendruomenės poreikius atitinkantį mokytojų kvalifikacijos tobulinimą.
4. **2024 METŲ VEIKLOS ANALIZĖ:**

 Praėjusiais mokslo metais gimnazijoje dirbo 7 metodinės grupės, joms vadovavo mokytojos metodininkės: V. Lukauskienė, , T. Saračinskienė, I. Noreikienė, R. Makreckienė, vyresn. mokytojos I. Lileikienė, mokytoja I. Zozienė ir spec. pedagogė V. Bružienė. Metodinėse grupėse buvo siekiama užtikrinti metodinį ir dalykinį mokytojų bendradarbiavimą, siekiant priimti bendrus sprendimus, spręsti mokymo(si) problemas, dalintis patirtimi ( kompetencijų ugdymo, dalykų integravimo, užduočių diferencijavimo galimybėmis pamokose/ veiklose, formuojamojo bei kaupiamojo vertinimo būdais ir mokymo(si) metodais, priemonėmis), didelis dėmesys ir laiko sąnaudos buvo skirtos atnaujinto ugdymo turinio įgyvendinimui, atnaujinamos tvarkos, planai, dalyvauta dalykiniuose mokymuose, seminaruose, NŠA konsultacijose. Vykdant TŪM planą dalyvauta ilgalaikėje kvalifikacijos tobulinimo programoje „STEAM kūrybinė erdvė: pritaikyk žinias praktiškai!“ (11 mokytojų), išvykstamuosiuose mokymuose apie lyderystę, bendruomeniškumą ir bendradarbiavimą (dalyvavo 36 mokytojai ir pagalbos specialistai), ilgalaikės kvalifikacijos programos „Kritinio mąstymo ugdymas skaitant ir rašant“ I ir II modulyje (dalyvavo 12 mokytojų). Po mokymų dalytasi informacija su kolegomis gimnazijoje ir plačiau. Pagalbos specialistai ir mokytojai dalijosi savo patirtimi su kolegomis iš kitų mokyklų- spalio mėn. surengta metodinė diena rajono pagalbos specialistams ir mokytojams „Specialiųjų ugdymosi poreikių mokiniai: atpažinti, padėti, ugdyti“ (E. Šmitienė ir V. Bružienė). Šiame renginyje savo darbo patirtimi dalijosi ir mokinio padėjėjos. „Microsoft Teams“ sukurtas TŪM mokymų medžiagos katalogas, kuriuos gali naudotis visi mokytojai.

Pradėtas atnaujinto ugdymo turinio įgyvendinimas kėlė nemažai iššūkių. Viena didžiausių problemų vadovėlių ir mokymo priemonių trūkumas, išleista mažai naujų vadovėlių, ir skirtos nepakankamos lėšos jiems įsigyti (gimnazija vadovėlių įsigijo už ES projekto bei mokinio krepšelio lėšas). Metodinėje taryboje priimti sprendimai dėl prioritetų įsigyjant vadovėlius- pirmenybė buvo teikiama dalykams, iš kurių mokiniai laiko patikrinimus ir egzaminus bei nusręsta pirkti po vieną vadovėlį dviems mokiniams. Siekiant kiekvieno mokinio asmeninės ūgties, ieškota daugiau galimybių diferencijuoti, individualizuoti ugdymo turinį 1-II klasių mokiniai ir lietuvių k., matematikos, socialinių mokslų, pradinių klasių, gamtos mokslų mokytojai aprūpinti „Eduka klasės“ licencijomis (nuo 2024 m. rugsėjo licencijos išpirktos visiems 1-IV klasių mokiniams), matematikos ir biologijos mokytojos naudojo EMA pratybas, užsienio kalbų mokytojos naudojasi „Teachermade“, „Wordwall“, Quizlet“ programomis, 8-IV kl. anglų k., I –II kl. matematikos mokymui sudarytos laikinos grupės pagal mokinių gebėjimus. Didelis dėmesys skirtas dalykų integravimui- pradinių klasių mokytojos kas mėnesį organizavo integralaus ugdymo dienas, dalykų mokytojai organizavo integruotas pamokas/ veiklas kiekvienoje klasėje, vestos gamtos mokslų patyriminės dienos, I-II klasių mokiniai rengė metinius projektus, geriausius pristatė konferencijoje „Mokausi tyrinėdamas“. Mokymasis už gimnazijos ribų neabejotinai praturtina mokinių žinias ir skatina juos mokytis atrandant, tad ugdymo procesas buvo organizuojamas ne tik gimnazijoje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus, kiekvienas mokytojas su kiekviena klase organizavo mokymąsi kitose aplinkose kartą per pusmetį (Mažeikių, Sedos, Ukrinų bibliotekose, Plinkšių senėlių globos namuose, Žemaičių kaimo muziejuje, V. Intos akmenų muziejuje, Varnių regioninio parko gamtos mokykloje, Panų kalne, Bukantės dvare, M. Pečkauskaitės- Šatrijos Raganos muziejuje, Šarnelėje, Telšių STEAM centre ir kt.). Taip pat dalyvauta rajono olimpiadose (laimėtos prizinės vietos istorijos, biologijos, dailės olimpiadose), rajono, regiono, tarptautiniuose konkursuose (patekta į respublikinį „Dainų dainelės“ turą, laimėta daug prizinių vietų įvairiuose dailės konkursuose, meninio skaitymo, žemaitiškų skaitymų konkursuose) varžybose (laimėtos prizinės vietos svarsčių kilnojimo, krepšinio stalo teniso varžybose). Siekiant ugdyti mokinių verslumą suorganizuotas renginys „Mažeikių regioninė mokinių mokomųjų bendrovių eXpo 2024“ (L. Steponkevičienė), kuriame dalyvavo mokiniai ir mokytojai iš rajono mokyklų.

Metodinėse grupėse nuolat aptariami mokymo(si) rezultatai (NMPP, PUPP, BE, pusmečių), priimami sprendimai, kaip gerinti pasiekimus. Atlikus analizę pažanga stebima šiose srityse: padidėjo užsienio kalbos (anglų) BE vidutinis įvertinimas- 56,1 (buvo 53,2), istorijos- 39,8 (28,1), matematikos- 29,9 (27,3), PUPP lietuvių kalbos ir literatūros pažymių vidurkis- 5,9 (5,8), sumažėjo nepasiekusių patenkinamą lygį procentas- 3,1 (9,1).

 Didelis dėmesys skirtas SUP mokinių ugdymui(si), bendrų sprendimų, kaip dirbti efektyviai, kad SUP mokiniai pasiektų pažangą, ieškota bendradarbiaujant mokytojams ir švietimo pagalbos specialistams.

Dauguma mokytojų dalyvavo įvairių darbo grupių veikloje („Tūkstantmečio mokyklos II“ plano rengimo, vidaus kokybės įsivertinimo, strateginio planavimo, OPKUS, įvairių renginių/veiklų organizavimo laikinosiose grupėse ir kt.).

Trys mokytojai vadovavo rajono mokytojų metodiniams būreliams: D. Purkėnas- technologijų mokytojų, L. Steponkevičienė- karjeros ugdymo, T. Saračinskienė- anglų kalbos. Šie mokytojai gimnazijoje organizavo metodinių būrelių susirinkimus, kurių metu dalytasi gerąja patirtimi.

2025 m. prioritetai- atnaujinto ugdymo turinio įgyvendinimas: iššūkiai ir sėkmės bei TŪM plano veiklų įgyvendinimas.

1. **METODINĖS TARYBOS PIRMININKAS IR JOS NARIAI**:

1.Dalia Sakalauskienė- direktorės pavaduotoja ugdymui, pirmininkė

2. Loreta Milieškienė- pradinių klasių metodinė grupė

3. Vaida Raišutienė- lietuvių kalbos ir dorinio ugdymo metodinė grupė

4. Tatjana Saračinskienė- užsienio kalbų metodinė grupė

5. Indrė Zozienė- tiksliųjų ir gamtos mokslų metodinė grupė

6. Valda Bružienė- švietimo pagalbos teikėjų metodinė grupė

7. Indrė Lileikienė- visuomeninio ugdymo ir saviraiškos metodinė grupė

8. Vilma Urbonienė- klasių vadovų metodinė grupė.

1. **2025 M. GIMNAZIJOS TIKSLAS IR UŽDAVINIAI**:

**Tikslas**:

**Gerinti mokinių ugdymo kokybę, tobulinant ugdymo galimybes.**

**Uždaviniai:**

1. **Vykdyti TŪM programos veiklas.**
2. **Užtikrinti saugią, kokybišką socialinę emocinę aplinką įvairių ugdymosi poreikių mokiniams.**
3. **VEIKLOS TURINYS**

 **Tikslas. Gerinti mokinių ugdymo kokybę, tobulinant ugdymo galimybes.**

|  |  |  |  |  |  |
| --- | --- | --- | --- | --- | --- |
| Uždavinys | Priemonės pavadinimas | Vykdytojai | Data | Laukiami rezultatai | Pastabos |
| 1. Vykdyti TŪM programos veiklas | Metodinių grupių parengtų 2025 m. veiklos planų aptarimas ir tvirtinimas | Metodinė taryba | Sausis | Numatytos priemonės garantuos sėkmingą gimnazijos tikslų ir uždavinių įgyvendinimą |  |
| Atnaujinto ugdymo turinio įgyvendinimas (lūkesčiai, problemos) | Visi mokytojai | Visus metus | Metodinėse grupėse aptariami atnaujinto ugdymo turinio lūkesčiai, problemos, ieškoma sprendimo būdų, kaip organizuoti ugdymą neturint vadovėlių, kitų priemonių.  |  |
| Mokinių rengimas ir dalyvavimas konkursuose, olimpiadose, varžybose | Visi mokytojai | Visus mokslo metus | Pastebimi gabūs mokiniai, skatinami dalyvauti olimpiadose, konkursuose, varžybose, jiems teikiama pagalba ruošiantis olimpiadoms, konkursams, varžyboms ir pan.  |  |
| Konsultacijų įvairių gebėjimų mokiniams organizavimas | Visi mokytojai | Visus mokslo metus | Nuolat teikiamos konsultacijos įvairių gebėjimų mokiniams mokymo(si) spragoms šalinti, žinios gilinti. Suderinamas konsultacijų laikas |  |
| Bandomųjų brandos egzaminų organizavimas, vertinimas, rezultatų aptarimas | Metodinės grupės | Sausis- vasaris | Dalykų mokytojai organizuoja bandomuosius egzaminus, išsiaiškina mokinių galimybes, metodinėse grupėse aptaria sunkumus, numato tolesnio mokymo žingsnius. |  |
| SUP mokinių mokymo metodai, būdaiTŪM plano įtraukiojo ugdymo veiklų vykdymas | Dalykų mokytojai, pagalbos specialistai | Visus metus | Bendradarbiaudami mokytojai ieško efektyvių būdų, metodų, kaip dirbti su SUP mokiniais bei pasiekti pažangą. Dalyvaujama fokus grupėse, kuriamas skaitmeninių ir fizinių priemonių bei metodikos katalogas.  |  |
| I- II klasių mokinių metiniai projektų vykdymas  | Visų dalykų mokytojai | Visus metus | Visi I- II klasių mokiniai vykdo asmenius metinius projektus. Ugdomos visos kompetencijos, sudarytos sąlygos mokiniams realizuoti save, pasirenkant projekto temą, savarankiškai tyrinėjant, analizuojant. Mokiniai išmoksta parengti projektų aprašus, pristatyti auditorijai konferencijos metu. |  |
| Integruotų, STEAM, atvirų pamokų/veiklų vedimas gimnazijoje ir kitoje aplinkoje | Metodinės grupės | Visus metus | Įvairių dalykų mokytojai veda integruotas pamokas/ veiklas dalijasi patirtimi. Efektyvinamas mokymo(si) procesas- mokiniams įdomesnės pamokos, galimybė į temas pažvelgti iš įvairių dalykų perspektyvos. |  |
| Metodinė diena „TŪM tinklaveika“ | Metodinė taryba | Balandis | Mokytojai, pagalbos specialistai su kitų mokyklų mokytojais dalijasi TŪM mokymų medžiaga, kitų veiklų, panaudojant atnaujintas aplinkas ir naujas priemones, sėkmėmis |  |
| Mokinių mokymosi pasiekimų analizė (NMPP, PUPP, BE) | Metodinės grupės | Kovas- rugpjūtis | Aptariama, kaip gerinti pasiekimus, dalijamasi metodinių grupių patirtimi. |  |
| Mokytojų metinė ataskaita | Visi dalykų mokytojai, specialistai | Birželis | Parengtos atskaitos- mokslo metų darbo įsivertinimas- sėkmių ir problemų identifikavimas, panaudojamas kitų mokslo metų veiklos planavimui |  |
| Dalykų ilgalaikių planų, modulių, pasirenkamųjų ir neformalaus mokinių švietimo programų rengimas ir aptarimas | Dalykų mokytojai | Rugpjūtis | Įvertinamos programos ir planai, teikiami tvirtinimui |  |
| Naujų vadovėlių ir mokymo priemonių užsakymas 2025 m. Lėšų paskirstymas | Dalykų mokytojai | Balandis | Pagal mokytojų pateiktus prašymus sprendžiama, kokių vadovėlių ir priemonių įsigijimui skirti lėšų. |  |
| TŪM Ilgalaikė kvalifikacijos programa „Kritinio mąstymo ugdymas skaitant ir rašant“  V- VI moduliai  (Kultūrinis ugdymas) | D. Sakalauskienė | Sausis | Dalyvaus 12 mokytojų. Mokymai skatins mokytojus supažindinti mokinius su skaitymą skatinančiomis strategijomis, įtraukti į aktyvias skaitymo, diskutavimo ir kūrybines veiklas, o tai teigiamai veiks mokytojų motyvaciją bei mokinių pasiekimus.  |  |
| TŪM Ilgalaikė kvalifikacijos kėlimo programa „Savitarpio pagalbos kultūra mokykloje ir klasėje“  (40 val.) (Įtraukusis ugdymas) | D. Sakalauskienė, dalykų mokytojai | Per metus | Dalyvaus 20 mokytojų. Mokymai skatins socialinių emocinių, emocinių/psichologinių kompetencijų ugdymą, kolektyvo komandinę dvasią, pasitikėjimą priimant pedagoginius sprendimus, stiprins atvirumo kultūrą sprendžiant konfliktines situacijas, o tai teigiamai veiks mokytojų motyvaciją bei mokinių pasiekimus. Gilinami mokytojų ir švietimo pagalbos specialistų bei specialiųjų pedagogų bendro darbo metodai. išmoks dirbti komandoje sprendžiant konfliktines situacijas, atpažinti perdegimo simptomus, dalinsim gerąja patirtimi.   |  |
| 2.Užtikrinti saugią, kokybišką socialinę emocinę aplinką įvairių ugdymosi poreikių mokiniams. | Prevencinių programų OLWEUS, ANTRAS ŽINGSNIS vykdymas | Visi mokytojai, specialistai | Visus metus | Siekis sumažinti patyčių mastą, vykdyti prevencinę veiklą |  |
| Bendradarbiavimo su tėvais renginiaiAtvirų durų dienų tėvams (globėjams) organizavimas | Pagalbos specialistai,klasių vadovai, dalykų mokytojai | Per metus (Atvirų durų dienosVasario 27d.Gegužės 12d.Spalio 15d.) | Pravestos 3 tėvų (globėjų) atvirų durų dienos, 4 „Tėvų laikas“ užsiėmimai, konferencija „Tėvų savaitgalis“. Individualiuose pokalbiuose su mokinių tėvais aptariamos mokymo(si) galimybės, problemos, randamos sąsajos, kaip bendradarbiaujant padėti mokiniui pasiekti pažangą, renginių metu tėvai dalyvaus diskusijose, mokymuose, klausys paskaitų apie vaikų ugdymą. |  |
| Gerosios patirties sklaida su Gargždų „Vaivorykštės gimnazija | Metodinė taryba | Per metus | Dalintis su kolegomis iš Gargždų apie metodinį darbą, ugdymo naujoves, TŪM projekto įgyvendinimą.  |  |
| 2025 m. mokytojų ir pagalbos specialistų (išskyrus psichologus) atestacijos programos aptarimas | Metodinės tarybos nariai | Sausis | Atariamos mokytojų atestacijos galimybės, teikiamos rekomendacijos |  |
| Dalyvavimas kvalifikacijos kėlimo renginiuose, rajono metodinėje veikloje (pagal kvalifikacijos kėlimo planą) | Dalykų mokytojai | Visus metus | Dalykų mokytojai dalyvauja kvalifikacijos kėlimo renginiuose apie atnaujinto ugdymo turinio diegimą, rajono metodinėje veikloje |  |

Vedami renginiai pagal gimnazijos renginių bei metodinių grupių planus. Dalyvaujama rajono, regiono, respublikos renginiuose, projektuose.

 Metodinės grupės pirmininkė Dalia Sakalauskienė

 (parašas) (vardas, pavardė)